Wat hierdie daad van Pilatus nog meer onaanvaarbaar vir die Jode gemaak het is dat dit vir hulle ongehoord was dat ‘n mens persone, wat besig is om te offer, sou kon doodmaak. In die Ou Testament het mense byvoorbeeld, wanneer hulle vir hulle lewens gevlug het, aan die horings van die altaar gaan vasklou, waarop niemand hulle daar by die altaar sou mog doodmaak nie. Indien so ‘n persoon byvoorbeeld ‘n opsetlike moord gepleeg het, moes hy eers van die altaar af weggeneem word, voordat daar met hom afgereken was.